
ЕВРАЗИЯ ЭКОНОМИКАЛЫК КОМИССИЯСЫИндиядан чыккан жана Евразия экономикалык биримдигинин бажы аймагына ташылып келинген графит электроддоруна карата демпингге каршы чараны узартуу жөнүндө


КОЛЛЕГИЯ


ЧЕЧИМ

	2023-жылдын «18» июлу
	          № 102
	Москва шаары



Индиядан чыккан жана Евразия экономикалык бирлигинин бажы аймагына ташылып келинген графиттелген электроддорго карата демпингге каршы чаралардын колдонулушун узартуу жөнүндө


Үчүнчү өлкөлөргө карата атайын коргоо, демпингге каршы жана компенсациялык чараларды колдонуу жөнүндө протоколдун 109-пунктунун бешинчи абзацына ылайык (2014-жылдын 29-майындагы Евразия экономикалык бирлиги жөнүндө келишимге № 8 тиркеме) Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын                    2018-жылдын 25-сентябрындагы № 156 «Индиядан чыккан жана Евразия экономикалык бирлигинин бажы аймагына ташылып келинген графиттелген электроддорго карата демпингге каршы чаралардын колдонулушун узартуу жөнүндө» чечими менен белгиленген демпингге каршы чаралардын колдонулушу 2024-жылдын кошо алганда 16-майына чейин узартылсын.
2. Евразия экономикалык бирлигине мүчө мамлекеттердин бажы чөйрөсүндө ыйгарым укуктуу мамлекеттик органдары ушул Чечим күчүнө кирген күндөн тартып 2024-жылдын кошо алганда 16-майына чейин алдын ала демпингге каршы алымдарды өндүрүү үчүн белгиленген тартипте Евразия экономикалык комиссиясынын Коллегиясынын 2018-жылдын                                25-сентябрындагы № 156 чечими менен белгиленген ставкалар боюнча демпингге каршы алымдарды алууну камсыз кылышсын. 
3. Бул чечим расмий жарыяланган күндөн тартып 30 календардык күн өткөндөн кийин, бирок 2023-жылдын 25-сентябрынан эрте эмес  күчүнө кирет.

